ഭൂപേന്ദ്ര പട്ടേല് പുതിയ ഗുജറാത്ത് മുഖ്യമന്ത്രി തീരുമാനം ബിജെപി നിയമസഭാകക്ഷി യോഗത്തില് ചുമതലയേല്ക്കുന്നത് ആനന്ദി ബെന് പട്ടേലിന്റെ വിശ്വസ്തന് സത്യപ്രതിജ്ഞ തിങ്കളാഴ്ചയെന്ന് സൂചന നേതൃമാറ്റം നിയമസഭാ തിരഞ്ഞെടുപ്പ് മുന്നില് കണ്ട് അഹമ്മദാബാദ്: ഗുജറാത്തിന്റെ പുതിയ മുഖ്യമന്ത്രിയായി ഭൂപേന്ദ്ര പട്ടേലിനെ തിരഞ്ഞെടുത്തു. ശനിയാഴ്ച വിജയ് രൂപാണി മുഖ്യമന്ത്രി സ്ഥാനം രാജിവെച്ചതിനെ തുടര്ന്നാണ് പുതിയ മുഖ്യമന്ത്രിയെ തിരഞ്ഞെടുത്തത്. ഗാന്ധിനഗറില് ഞായറാഴ്ച ചേര്ന്ന ബിജെപി നിയമസഭാകക്ഷി യോഗത്തിലാണ് തീരുമാനമുണ്ടായത്. മുന് മുഖ്യമന്ത്രി വിജയ് രുപാണിയാണ് ഭൂപേന്ദ്ര പട്ടേലിന്റെ പേരു നിര്ദ്ദേശിച്ചത്. യോഗത്തിനു ശേഷം കേന്ദ്ര മന്ത്രി നരേന്ദ്ര സിങ് തോമര് ആണ് അദ്ദേഹത്തെ മുഖ്യമന്ത്രി സ്ഥാനത്തേക്ക് തിരഞ്ഞെടുത്തതായി പ്രഖ്യാപിച്ചത്. സെപ്റ്റംബര് 13ന് പുതിയ മുഖ്യമന്ത്രിയുടെ സത്യപ്രതിജ്ഞ നടക്കും. മുന് മുഖ്യമന്ത്രി ആനന്ദിബന് പട്ടേല് വിജയിച്ചിരുന്ന മണ്ഡലമായ ഘട്ലോദിയ നിന്നുള്ള എംഎല്എയാണ് ഭൂപേന്ദ്ര പട്ടേല്. 1.1 ലക്ഷം വോട്ടുകള്ക്കാണ് അദ്ദേഹം വിജയിച്ചത്. നേരത്തെ അഹമ്മദാബാദ് അര്ബന് ഡവലപ്മെന്റ് അഥോറിറ്റി ചെയര്മാനായിരുന്നു. ബിജെപി. ദേശീയ നേതൃത്വത്തിന്റെ നിര്ദ്ദേശത്തെത്തുടര്ന്ന് കഴിഞ്ഞ ദിവസമാണ് ഗുജറാത്ത് മുഖ്യമന്ത്രി വിജയ് രൂപാണി രാജിവെച്ചത്. നിയമസഭാ തിരഞ്ഞെടുപ്പിന് ഒരു വര്ഷം ബാക്കിയിരിക്കേ അപ്രതീക്ഷിതമായിരുന്നു രാജി. എന്നാല് രൂപാണിയുടെ രാജിക്ക് ഇടയാക്കിയ കാരണമെന്തെന്ന് ഇതുവരെ വ്യക്തമാക്കിയിട്ടില്ല. കോവിഡ് കൈകാര്യം ചെയ്തതിലെ വീഴ്ചയും ഭരണവിരുദ്ധ വികാരവുമാണ് വിജയ് രൂപാണിയുടെ രാജിയിലേക്ക് നയിച്ച കാരണങ്ങള്. നിയമസഭ തിരഞ്ഞെടുപ്പിന് 15 മാസം മാത്രം ബാക്കി നില്ക്കെയാണ് പുതിയ മുഖ്യമന്ത്രി സ്ഥാനമേല്ക്കുന്നത്. ഉപമുഖ്യമന്ത്രി നിതിന് പട്ടേല്, കേന്ദ്ര ആരോഗ്യമന്ത്രി മന്സുഖ് മാണ്ഡവ്യ, ലക്ഷദ്വീപ് അഡ്മിനിസ്ട്രേറ്റര് പ്രഫുല് ഖോഡ പട്ടേല്, ബിജെപി സംസ്ഥാന അധ്യക്ഷന് സി.ആര്. പാട്ടീല് തുടങ്ങിയവരുടെ പേരുകളാണ് മുഖ്യമന്ത്രി സ്ഥാനത്തേയ്ക്ക് ഉയര്ന്നുകേട്ടിരുന്നത്. എന്നാല് ഇവരെയെല്ലാം തള്ളിയാണ് ഭൂപേന്ദ്ര പട്ടേലിനെ തിരഞ്ഞെടുത്തത്. ശനിയാഴ്ചയാണ് മുഖ്യമന്ത്രി സ്ഥാനം രാജിവയ്ക്കുന്നതായി വിജയ് രുപാണി പ്രഖ്യാപിച്ചത്. കാലാവധി തികയ്ക്കാതെ ഈ വര്ഷം രാജിവയ്ക്കുന്ന നാലാമത്തെ ബിജെപി മുഖ്യമന്ത്രിയാണു രുപാണി. 2016 ല് അപ്രതീക്ഷിതമായാണ് മുഖ്യമന്ത്രിയായിരുന്ന ആനന്ദിബെന് പട്ടേല് രാജിവെച്ചത്. പിന്നാലെയുള്ള വിജയ് രൂപാണിയുടെ സ്ഥാനാരോഹണവും ഏവരെയും അമ്ബരപ്പിച്ചു. അഞ്ച് വര്ഷങ്ങള്ക്കിപ്പുറം ഗുജറാത്തില് ചരിത്രം ആവര്ത്തിക്കുകയാണ്. രൂപാണിയെ മുന്നിര്ത്തി തെരഞ്ഞെടുപ്പിനെ നേരിടുന്നത് തിരിച്ചടിയായേക്കുമെന്ന വിലയിരുത്തലാണ് പുതിയ മുഖ്യമന്ത്രിയെ പരീക്ഷിക്കാനുള്ള തീരുമാനത്തിലേക്ക് ബിജെപിയെ എത്തിച്ചത്. ദേശീയ നേതൃത്വത്തിന്റെ നിര്ദ്ദേശം ലഭിച്ചതോടെ പ്രധാനമന്ത്രി പങ്കെടുത്ത സര്ദാര് ദാം കോംപ്ലക്സിന്റെ ഉദ്ഘാടനത്തിന് ശേഷം ഗവര്ണറെ കണ്ട് വിജയ് രൂപാണി രാജി സമര്പ്പിക്കുകയായിരുന്നു. Stories you may Like